CELEX: 62018TN0504
Language: fi
Date: 2018-08-24 00:00:00
Title: Asia T-504/18: Kanne 24.8.2018 – XG v. komissio

15.10.2018   
            
            
               FI
            
            
               Euroopan unionin virallinen lehti
            
            
               C 373/17
            
         
      Kanne 24.8.2018 – XG v. komissio
      (Asia T-504/18)
      (2018/C 373/19)
      Oikeudenkäyntikieli: ranska
      
         Asianosaiset
      
      
         Kantaja: XG (edustajat: asianajajat S. Kaisergruber ja A. Burghelle-Vernet)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  tutkimaan kanteen ja toteamaan sen perustelluksi
               
            ja siten
      
                  —
               
               
                  kumoamaan Euroopan komission [luottamuksellinen] (1)3.7.2018 tekemän päätöksen, jolla pysytetään se, että kantajalta on evätty pääsy komission tiloihin
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu riidanalaisen toimen laatijan pätemättömyyteen.
               
            
                  2)
               
               
                  Toinen kanneperuste, joka perustuu turvallisuudesta komissiossa 13.3.2015 annetun komission päätöksen (EU, Euratom) 2015/443 (EUVL 2015, L 72, s. 41) 3 artiklan rikkomiseen (jäljempänä päätös 2015/443) sekä riidanalaisen toimen oikeudellisen perustan puuttumiseen.
               
            
                  3)
               
               
                  Kolmas kanneperuste, joka perustuu kantajan perusoikeuksien loukkaamiseen, erityisesti SEUT 67 artiklan, SEU 6 artiklan, päätöksen 2015/443 3 artiklan sekä perusoikeuskirjan 6, 7, 8, 15, 27, 31, 41, 42, 47, 48 ja 49 artiklan rikkomiseen. Tämä kanneperuste jakautuu kolmeen osaan:
                  
                              —
                           
                           
                              ensimmäinen osa koskee vapautta, yksityiselämää, henkilötietojen suojaa ja työntekoa koskevien oikeuksien loukkaamista
                           
                        
                              —
                           
                           
                              toinen osa koskee hyvää hallintoa, avoimuutta, asiakirjoihin tutustumista ja tehokasta oikeussuojaa koskevien oikeuksien loukkaamista sekä syyttömyysolettaman ja puolustautumisoikeuksien loukkaamista
                           
                        
                              —
                           
                           
                              kolmas osa koskee suhteellisuusperiaatteen loukkaamista ja perusoikeuskirjan 49 artiklan rikkomista
                           
                        
            
                  4)
               
               
                  Neljäs ja toissijainen kanneperuste koskee SEUT 296 artiklan ja perusoikeuskirjan 41 artiklan 2 kohdan rikkomista sekä yksipuolisten päätösten muodollisten ja aineellisten perustelujen periaatteen loukkaamista. Tämä kanneperuste jakautuu kahteen osaan:
                  
                              —
                           
                           
                              ensimmäinen osa koskee riidanalaisen toimen muodollisten perustelujen puuttumista
                           
                        
                              —
                           
                           
                              toinen osa koskee riidanalaisen toimen aineellisten perustelujen puuttumista.
                           
                        
            
         (1)  Peitetyt luottamukselliset tiedot.